3. 3. 84 De Europæiske Fællesskabers Tidende Nr. L 62/23 KOMMISSIONENS BESLUTNING af 21. december 1983 om ændring af beslutning 82/691/EØF om afgrænsningen af egnsudviklingsom- råderne i Danmark pr. 1. januar 1982 (Kun den danske udgave er autentisk) (84/112/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, og ud fra følgende betragtninger : Ved beslutning 82/691/EØF (') tog Kommissionen stilling til, hvorvidt den i den danske lov nr. 219 af 7. juni 1972 fastsatte afgrænsning af egnsudviklingsområ- derne i Danmark var forenelig med fællesmarkedet ; i denne beslutnings artikel 4 hedder det: »Den egnsudviklingsstøtte, som den danske regering påtænker at yde Højreby, Nakskov, Ravnsborg, Rud- bjerg, Holeby, Maribo, Nysted, Rødby og Sakskøbing kommuner i Storstrøms amt, kan kun betragtes som forenelig med fællesmarkedet, jf. EØF-traktatens artikel 92, indtil 31. december 1983. Inden denne dato vil Kommissionen på ny undersøge områdets socio- økonomiske situation for at tage stilling til dets fremti- dige status. kongeriget Danmark forelægger en årlig beretning for Kommissionen, første gang et år efter datoen for denne beslutning, med oplysninger om den økono- miske udvikling på Lolland, navnlig beskæftigelsessi- tuationen på Nakskov skibsværft. I beretningen angives antallet af arbejdspladser, der er gået tabt (netto), prognoserne vedrørende de fremtidige tab samt antallet af nye arbejdspladser i andre sektorer« ; ved skrivelse af 28. juli 1983 fra den danske regering fik Kommissionen tilsendt den beretning, der kræves i artikel 4; gennemgangen af denne beretning og de yderligere oplysninger, der senere blev fremsendt, viser, at Lollands socio-økonomiske situation praktisk taget har været uændret indtil udgangen af 1982 ; men at der i løbet af 1983 er sket en kraftig forværring i beskæfti- gelsessituationen ; forværringen må  hovedsagelig () EFT nr. L 290 af 14. 10. 1982, s. 39. tilskrives de vanskeligheder, som områdets største industrielle arbejdsgiver, Nakskov skibsværft, er ude i ; dette skibsværft befinder sig fortsat i en kritisk finan- siel situation, men problemerne er muligvis kun af forbigående karakter; det er derfor berettiget, at Lollands status som egnsudviklingsområde forlænges for en periode på tre år — VEDTAGET FØLGENDE BESLUTNING : Artikel I Artikel 4 i beslutning 82/691/EØF affattes således : »Årtikel 4 Den egnsudviklingsstøtte, som den danske regering påtænker at yde Højreby, Nakskov, Ravns- borg, Rudbjerg, Holeby, Maribo, Nysted, Rødby og Sakskøbing kommuner i Storstrøms amt, kan kun betragtes som forenelig med det fælles marked, jf. EØF-traktatens artikel 92, indtil 31. december 1986. Danmark forelægger en årlig beretning for Kommissionen, første gang inden den 1. oktober 1984, med oplysninger om den økonomiske udvik- ling på Lolland, navnlig beskæftigelsessituationen på Nakskov skibsværft. I beretningen angives antallet af arbejdspladser, der er gået tabt (netto), prognoserne vedrørende de fremtidige tab samt antallet af nye arbejdspladser i andre sektorer«. Artikel 2 Denne beslutning er rettet til kongeriget Danmark. Udfærdiget i Bruxelles, den 21. december 1983. På Kommissionens vegne Frans ANDRIESSEN Medlem af Kommissionen